Drukbeweiding, hulpmiddels en finansiële...
Dr Martin Ferreira was een van die sprekers tydens ‘n boeredag wat op 4 Februarie 2020 te Rysmierbult gehou is. Die tema van die dag was “Drukbeweiding” en Virbac was een van die borge van die dag. Hiermee ‘n kort opsomming van Dr Ferreira se aanbieding:
Die huidige bespreking punte by vandag se veeboere sluit in Bek-en-Klouseer, biosekuriteit, naspeurbaarheid en die gebruik van drukbeweiding om die veelading op die plaas te verhoog, sonder dat dit nodig is om horisontaal uit te brei.
Drukbeweiding behels die abnormale verhoging van veelading (baie diere vir ‘n kort tydperk), gemeet aan die drakrag van die beskikbare weiding.
Drukbeweiding gaan gepaard met:
Intensiewe bestuurprogramme – watervoorsiening, afkamping van diere, gesondheid, aanvulling ens.
Aanpassing van diere in die omstandighede
Die uitskot van diere wat nie behoorlik kan aanpas by die sisteem nie
Stres op die diere wat ‘n negatiewe effek kan hê op produksie, reproduksie en immuniteit
Die gedwonge benutting van ALLE beskibare plantmateriaal
Die gebruik van hulpmiddels om vertering te verbeter en stres te verminder
Die doel van die hulpmiddels (aanvullings) is om die diere te ondersteun en sodoende:
Verhoogde produksie (spier/melk) te verkry
Meer doeltreffende voerbenutting en verbeterde voeromset te bereik
Om stres te beperk en verhoogde immuniteit te bewerk
Verbeterde reproduksieprestasie te verkry
Om die effek van sinergisme met voedselbronne bewerk
Aanvullings moet op die regte tydstip aan die diere gegee word om die optimale resultate te verseker. Die mees effektiewe aanvullings wat gebruik word tydens drukbeweiding sluit in:
Verteringsmodifiseerders (Browse Plus) - lei tot verhoogde doeltreffendheid van voeromset (optimale protein- en energiebenutting)
Spoorminerale (Multimin) – stresverligtend, verbeter lewerfunksie, immuniteit en vrugbaarheid.
Vitamiene A en E (ProVit A) - ondersteun spoorminerale (sinergisme) en verbeter algemene gesondheid.
Vir optimale weidingsbenutting is die volgende punte van belang en moet die aanvullings sodanig geposisioneer word vir optimale resultate:
Smaaklikheid en droëmateriaal inname moet verhoog word
Verteerbaarheid en voedingswaarde vir dier moet verhoog
Sorg dat rumenorganismes gesond bly
Die negatiewe effek van tanniene en harse geneutraliseer word
Moet die vesselinhoud en veselvertering ingedagte hou – tydigheid van aanvullings
Al bg. punte moet bydra tot ‘n verhoogde rumen deurvloeitempo
Die “dikgevrete” voorkoms van die diere wat traag is om te wei en net by die lekbakke wil lê, moet verander word in diere wat gretig is om te gaan wei
Bogenoemde beginsels is onlangs toegepas tydens ‘n proeftydperk van 117 dae met die resultate as volg opgesom.
Vir meer inligting tov die proefuitleg kontak Dr GM Ferreira by: martinferreira@morvet.co.za of u naaste Virbac Tegniese Verkoopsadviseur.